**NÁRODNÁ RADA SLOVENSKEJ REPUBLIKY**

 **IV. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: 1560/2008

**763a**

### S p r á v a

**Ústavnoprávneho výboru Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov (tlač 763) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Ústavnoprávny výbor Národnej rady Slovenskej republiky ako gestorský výbor k vládnemu návrhu zákona, ktorým sa mení a dopĺňa **zákon č. 185/2002 Z. z. o Súdnej rade Slovenskej republiky** a o zmene a doplnení niektorých zákonov v znení neskorších predpisov podáva Národnej rade Slovenskej republiky podľa § 78 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov **správu.**

I.

 Národná rada Slovenskej republiky uznesením z 22. októbra 2008 č. 1058 pridelila vládny návrh zákona, ktorým sa mení a dopĺňa **zákon č. 185/2002 Z. z. o Súdnej rade Slovenskej republiky** a o zmene a doplnení niektorých zákonov v znení neskorších predpisov (tlač 763) **Ústavnoprávnemu výboru** Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výboru, ktorému bol vládny návrh zákona pridelený, **neoznámili v určenej lehote** gestorskému výboru **žiadne stanovisko** k predmetnému vládnemu návrhu zákona (§ 75 ods. 2 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov).

III.

 Ústavnoprávny výbor Národnej rady Slovenskej republiky uznesením č. 523 z 19. novembra 2008 **odporúčal Národnej rade** Slovenskej republiky vládny návrh zákona, ktorým sa mení a dopĺňa **zákon č. 185/2002 Z. z. o Súdnej rade Slovenskej republiky** a o zmene a doplnení niektorých zákonov v znení neskorších predpisov (tlač 763) **schváliť.**

IV.

 **Z uznesenia Ústavnoprávneho výboru** Národnej rady Slovenskej republiky pod bodom III tejto správy vyplývajú tieto **pozmeňujúce a doplňujúce návrhy:**

**K čl. I**

1. V šiestom bode v poznámke pod čiarou k odkazu 5b sa dopĺňa táto veta:

„Zákon č. 552/2003 Z. z. o výkone práce vo verejnom záujme v znení neskorších predpisov.“.

V nadväznosti na znenie § 9 ods. 3  a 4 zák. č. 185/2002 Z. z. a § 1 ods. 2 zák. č. 552/2003 Z. z. odporúčame doplniť odkaz č. 5 o uvedenú citáciu zákona.

**K čl. II**

2. V čl. II sa vypúšťajú slová „v Zbierke zákonov Slovenskej republiky“.

Ide o legislatívno-technickú úpravu normatívneho textu v súlade s čl. 6 ods. 8 legislatívnych pravidiel tvorby zákonov (č. 19/1997 Z. z.).

 Gestorský výbor **odporúča** hlasovať o pozmeňujúcich a doplňujúcich návrhoch pod bodom **1 a 2** **spoločne a tieto schváliť.**

V.

 Ústavnoprávny výbor podľa § 78 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **odporúča Národnej rade Slovenskej republiky** vládny návrh zákona, ktorým sa mení a dopĺňa **zákon č. 185/2002 Z. z. o Súdnej rade Slovenskej republiky** a o zmene a doplnení niektorých zákonov v znení neskorších predpisov (tlač 763) **schváliť** v znení schválených pozmeňujúcich a doplňujúcich návrhov uvedených v tejto správe.

 **Správa** Ústavnoprávneho výboru Národnej rady Slovenskej republiky o prerokovaní vládneho návrhu zákona, ktorým sa mení a dopĺňa **zákon č. 185/2002 Z. z. o Súdnej rade Slovenskej republiky** a o zmene a doplnení niektorých zákonov v znení neskorších predpisov v druhom čítaní (tlač 763a) **bola schválená uznesením Ústavnoprávneho výboru Národnej rady Slovenskej republiky z  24. novembra 2008 č. 537.** Týmto uznesením výbor zároveň poveril spravodajkyňu predložiť návrhy podľa §  81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

 Mojmír Mamojka

 predseda Ústavnoprávneho výboru

 Národnej rady Slovenskej republiky

V Bratislave 24. novembra 2008